Boys Do Cry

«Boys Do Cry» (norsk oversettelse: gutter gråter) er en popballade fra 2022 som fremføres av den sveitsiske sangeren Marius Bear. Sangen ble utgitt 8. mars 2022 og er komponert av artisten selv, sammen med Martin Gallop. Den var Sveits' bidrag i Eurovision Song Contest 2022 i Torino i Italia, der den ble nummer 17 av 25 med 78 poeng.

Om sangen 
Melodien er komponert av sangeren Marius Bear som sier sangen handler om at alle mennesker opplever sorg og smerte, også menn. Sangens budskap er at man ikke må overse følelser, og at man må oppfordre hverandre til å være åpne om følelser og tanker. I et intervju fortalte Bear at: «Jeg forsto veldig tidlig at jeg ikke trenger å være flau over følelsene mine. Som mann er jeg ikke redd for å gråte, eller å blottlegge svakhetene mine for et publikum». 

Bear skrev sangen sammen med den sveitsiske låtskriveren og musikkprodusenten Martin Gallop, og den ble utgitt 8. mars 2022 på Eurovision Song Contests offisielle YouTube-kanal.

Bear leverte inn sangen til kringkasteren SRG SSR som søkte etter bidrag til å representere Sveits i Eurovision Song Contest 2022. Et seerpanel bestående av 100 sveitiske seere, samt en internasjonal jury på 23 medlemmer, kåret «Boys Do Cry» til vinner i den interne utvelgelsen.

Sangen og artisten Marius Bear ble offentliggjort som Sveits' bidrag 8. mars 2022. Låten kvalfiserte seg til finalen 14. mai 2022, der den endte som nummer 17 av 25 finalister. Låten fikk 0 poeng fra seerne, men 78 poeng fra juryene.

Referanser 

 
 
 

 

Sveitsiske sanger
Sanger fra 2022
Bidrag til Eurovision Song Contest 2022